בע"א 46569-02-16 בזיע נ' מדינת ישראל - פסקדין
מיקומך באתר: עמוד ראשי >> חיפוש פסקי-דין >> בע"א 46569-02-16 בזיע נ' מדינת ישראל
בע"א 46569-02-16 בזיע נ' מדינת ישראל
46569-02-16
ראמי בזיע
מדינת ישראל- משטרת נתניה
1. לפניי בקשה להורות על ביטול צו סגירה מנהלי, שהוצא ע"י נצ"מ אבניאלי ביום 16/2/16, לאתר בניה המצוי ברחוב שפיגלמן בקרית השרון בנתניה. האתר שייך לחברת "משהב" והמבקש הוא הקבלן המחזיק במקום מטעם החברה ( להלן: "האתר" ).
2. צו הסגירה הוצא מכוח סעיף 78 לפקודת המשטרה, למשך 30 ימים וזאת לאחר שנערך למבקש שימוע. מנוסח הצו ומתגובת המשיבה, ניתן ללמוד כי בבסיס הצו עומד חומר חקירה , שעניינו תפישת 12 שוהים בלתי חוקיים, המתגוררים בתוך האתר, בתאריך ה –11/2/16.
3. במהלך הדיון, שנתקיים בפניי בתאריך 24/2/16, הוברר כי הסוגיה המרכזית המצויה במחלוקת והטעונה הכרעה הנה כלום חל סעיף 78 לפקודת המשטרה על אתר בניה מן הסוג בו עסקינן. לבקשת באי כוח הצדדים, אפשרתי הגשת פסיקה וראיות נוספות בעניין זה עד לתאריך 25/2/16 בשעה 12:00. ב"כ המבקש בחר שלא להגיש חומרים נוספים לעיון בית המשפט, בעוד שהמשיבה העבירה לעיון בית המשפט קלסר ובו דוחות פעולה, מזכרים, תמונות מאזור האתר ופסיקה.
4. המשיבה מתנגדת לבקשה. לשיטת המשיבה יש לומר כי האתר בו מדובר עונה על ההגדרה "מקום שיש לציבור גישה אליו", בשים לב לעובדה שהאתר אינו סגור בצורה הרמטית ובעיקר בהתחשב בכך שכחלק בלתי נפרד מן האתר קיים משרד מכירות של האתר, אליו ניגשים קונים בצורה חופשית. הוסיפה המשיבה וטענה, כי יש להעניק פרשנות רחבה ותכליתית ללשון הסעיף, כאשר בעת הנוכחית ברורה הסכנה הטמונה בהעסקה ובהלנה של 12 שוהים בלתי חוקיים במרכזה של עיר, בצמוד לגן ילדים, לקופת חולים ועוד. בהקשר זה נטען, כי הגדר של האתר הייתה פרוצה, כי קיימת כניסה חופשית אליו, כי במקום עובדים בעלי מקצוע, ספקים ועובדים נוספים, שהנם חלק מן הציבור. המבקש לא טרח לפקח על העובדים המועסקים מטעמו והמקום נבנה כך שהוכן לשהייה ממושכת בשטח של אותם שוהים בלתי חוקיים. לבסוף, הדגישה המשיבה כי החלטת קצין המשטרה נתנה בסמכות ובסבירות ולפיכך אין להתערב בה.
5. ב"כ המבקש טען בבקשה כי בתאריך 11/2/16 נמצאו באתר 5 עובדים שהנם שוהים בלתי חוקיים, אשר לא הועסקו ישירות ע"י המבקש אלא הועסקו ע"י קבלן משנה מטעם המבקש, קבלן שפוטר בעקבות האירוע. עוד נטען, כי אתר הבנייה נושא הבקשה איננו מקום ציבורי ומשכך אין סמכות להוציא בעניינו צו בהתאם לסעיף 78 לפקודת המשטרה. הוסיף המבקש וגרס, כי סגירת האתר מסבה נזקים רבים לקבלנים שעובדים באתר.